CELEX: C2007/095/17
Language: el
Date: 2007-04-28 00:00:00
Title: Συνεκδικασθείσες υποθέσεις C-447/05 και C-448/05: Απόφαση του Δικαστηρίου (τέταρτο τμήμα) της 8 Μαρτίου 2007 [αιτήσεις του Cour d'appel de Paris (Γαλλία) για την έκδοση προδικαστικής αποφάσεως] — Thomson Multimedia Sales Europe (C-447/05), Vestel France (C-448/05) κατά Administration des douanes et droits indirects (Κοινοτικός τελωνειακός κώδικας — Μέτρα εφαρμογής — Κανονισμός (ΕΟΚ) 2454/93 — Παράρτημα 11 — Μη προτιμησιακή καταγωγή των εμπορευμάτων — Συσκευές τηλεοράσεως — Έννοια της μεταποιήσεως ή της ουσιαστικής επεξεργασίας — Κριτήριο της προστιθεμένης αξίας — Ισχύς)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/11
            
         Απόφαση του Δικαστηρίου (τέταρτο τμήμα) της 8 Μαρτίου 2007 [αιτήσεις του Cour d'appel de Paris (Γαλλία) για την έκδοση προδικαστικής αποφάσεως] — Thomson Multimedia Sales Europe (C-447/05), Vestel France (C-448/05) κατά Administration des douanes et droits indirects
   (Συνεκδικασθείσες υποθέσεις C-447/05 και C-448/05) (1)
   
   (Κοινοτικός τελωνειακός κώδικας - Μέτρα εφαρμογής - Κανονισμός (ΕΟΚ) 2454/93 - Παράρτημα 11 - Μη προτιμησιακή καταγωγή των εμπορευμάτων - Συσκευές τηλεοράσεως - Έννοια της μεταποιήσεως ή της ουσιαστικής επεξεργασίας - Κριτήριο της προστιθεμένης αξίας - Ισχύς)
   (2007/C 95/17)
   Γλώσσα διαδικασίας: η γαλλική
   Αιτούν δικαστήριο
   Cour d'appel de Paris
   Διάδικοι στη διαδικασία της κύριας δίκης
   
      Προσφεύγουσες: Thomson Multimedia Sales Europe (C-447/05), Vestel France (C-448/05)
   
      Καθής: Administration des douanes et droits indirects
   Αντικείμενο της υποθέσεως
   Αίτηση εκδόσεως προδικαστικής αποφάσεως — Cour d'Appel de Paris — Κύρος του παραρτήματος 11 του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου, περί θεσπίσεως του κοινοτικού τελωνειακού κώδικα (ΕΕ L 253, σ. 1) — Κριτήρια προσδιορισμού της μη προτιμησιακής καταγωγής ενός προϊόντος — Συσκευή τηλεοράσεως κατασκευασθείσα στην Πολωνία της οποίας όμως ο καθοδικός σωλήνας, ο οποίος αντιπροσωπεύει το 42,43 % της αξίας της συσκευής, είναι καταγωγής Κορέας
   Διατακτικό της αποφάσεως
   Το Δικαστήριο αποφασίζει:
   Από την εξέταση των υποβληθέντων ερωτημάτων δεν προέκυψε κανένα στοιχείο ικανό να επηρεάσει την ισχύ των διατάξεων που περιλαμβάνονται στη στήλη 3, δασμολογική διάκριση 8528 της Συνδυασμένης Ονοματολογίας, που μνημονεύει το παράρτημα 11 του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου περί θεσπίσεως του κοινοτικού τελωνειακού κώδικα.
   
      (1)  ΕΕ C 48 της 25.2.2006.